יחסי ישראל–פרגוואי

יחסי ישראל–פרגוואי הם היחסים הדיפלומטיים הרשמיים שמתקיימים בין מדינת ישראל לבין רפובליקת פרגוואי. לישראל יש שגריר לא תושב בפרגוואי, ולפרגוואי יש שגרירות בהרצליה. במהלך ההצבעה בנושא תוכנית החלוקה של האו"ם ב-29 בנובמבר 1947 על חלוקת המנדט הבריטי למדינה יהודית וערבית, פרגוואי נמנתה בין 33 המדינות שהצביעו בעד ההצעה. לאחר סיום מלחמת העצמאות, כוננו שתי המדינות יחסים דיפלומטיים ב-1949. במהלך מבצע צוק איתן בשנת 2014 הביעה פרגוואי תמיכתה בישראל, וסירבה לגנות את פעולותיה. בדומה לכך, במהלך ההצבעה על אימוץ דו"ח ועדת החקירה של האו"ם לגבי אותו מבצע, פרגוואי נמנעה ביחד עם ארבע מדינות נוספות, וזאת לעומת 41 מדינות שהצביעו בעד, וארצות הברית שהתנגדה. במהלך אוגוסט 2014 פקדו שיטפונות חמוּרים את האזורים שבין הנהרות פרגוואי ופרנה, ובכך נגרמו נזקים לאוכלוסייה ולסביבה. על מנת לסייע לנפגעים, נשלחו 1,100 ערכות חירום אישיות מישראל לפרגוואי. בינואר 2016 שלחה ישראל סיוע נוסף לפרגוואי עבור התמודדות עם שיטפונות כבדים שהתרחשו בשטחה בשנית ועקרו כ-100,000 איש מביתם, והעניקה למדינה כמו גם לאורוגוואי השכנה תרומה כספית לצורך רכישות מוצרים. ביוני 2016 שלחה חברת ההשקיה הישראלית, נטפים, מערכות השקיה מתקדמות עבור סיוע לפרגוואי למאבק בבצורות דרך שגרירות ישראל באסונסיון. ביולי 2016 ביקר נשיא פרגוואי, הוראסיו קארטס בישראל ובכך, היה לנשיא פרגוואי הראשון שמבקר בישראל. במהלך הביקור ציין נשיא מדינת ישראל, רובי ריבלין, את קליטתם בפרגוואי של עשרות אלפי יהודים, שעזבו את אירופה בזמן מלחמת העולם השנייה עקב רדיפת הנאצים, ואת המשך תמיכתה הדיפלומטית של פרגוואי בישראל. נשיא פרגוואי ציין, כי יורחב שיתוף הפעולה בין המדינות, ונחתם מזכר הבנות שבמסגרתו תסייע ישראל לפרגוואי מבחינה טכנולוגית. לאחר מלחמת ששת הימים עסקה יחידת קיסריה של המוסד בעידוד הגירת פלסטינים מרצועת עזה לדרום אמריקה, ובמיוחד לפרגוואי, תמורת תשלום. המבצע הופסק ב-4 במאי 1970, לאחר ששני מהגרים ירו למוות בעובדת שגרירות ישראל בפרגוואי, עדנה פאר בפיגוע בשגרירות ישראל בפרגוואי. בתחילת 2002, בעקבות קיצוצים בהוצאות משרד החוץ הישראלי, הוחלט לסגור את שגרירות ישראל באסונסיון, וזאת למרות ניסיונות דיפלומטיים שונים למנוע החלטה זו. על פי טענותיהם של מקורות משפטיים ואחרים, הסיבה העיקרית לסגירת השגרירות בפרגוואי הייתה עקב לחצים ממניעים דתיים שהופעלו על ידי משרד הפנים הישראלי, וזאת כדי למנוע מישראלים לקבל בפרגוואי רישיונות נישואים. תהליך זה, המכונה נישואי פרגוואי, מקל על ישראלים אשר אינם מורשים להינשא בישראל, ודורש בין היתר את אישור השגרירות. הטענות הנ"ל הוכחשו על ידי משרד הפנים ונציג משרד החוץ. לאחר מכן, בשנת 2005, שגרירות פרגוואי בישראל נסגרה עקב אילוצי תקציב, ו-8 שנים מאוחר יותר, באוגוסט 2013, דווח כי פרגוואי מתכוונת להפעיל מחדש את שגרירותה בישראל בהרצליה. עד לסגירתה, שגרירות פרגוואי בישראל הייתה ממוקמת במשך מספר שנים במבשרת ציון, שבמחוז ירושלים, וזאת לאחר שהועברה מתל אביב. פחות משנתיים לאחר מכן, במאי 2015, הוחלט על ידי ממשלת ישראל לחזק את קשריה הכלכליים עם מדינות יבשת אמריקה והברית הפאסיפית בפרט, כולל הפעלה מחדש של השגרירות בפרגוואי. לפיכך, השגרירות באסונסיון נחנכה מחדש ביולי 2015. ב-21 במאי 2018 הועברה שגרירות פרגוואי מהרצליה לגן הטכנולוגי מלחה שבירושלים בטקס בהשתתפות הוראסיו קארטס, נשיאה היוצא של פרגוואי. בכך, הפכה פרגוואי למדינה השנייה אחרי גואטמלה שמעבירה את שגרירותה בישראל לעיר לאחר הכרת ארצות הברית בירושלים כבירת ישראל והעברת שגרירותה בדצמבר 2017. עם זאת, החלטה זו בוטלה בספטמבר 2018 על ידי יורשו של קארטס, מריו אבדו בניטס. ב-5 בספטמבר 2018 הודיע לואיס קסטיליוני (אנ'), שר החוץ הנכנס של פרגוואי, על כך שבעקבות פנייה של הרשות הפלסטינית, שגרירות ארצו תועבר לתל אביב מירושלים. בתגובה לכך ראש הממשלה בנימין נתניהו הודיע על החזרת השגריר זאב הראל וסגירת שגרירות ישראל בפרגוואי, ובוטלה משלחת סיוע לפיתוח כלכלי שהייתה אמורה להגיע למדינה. ביום העצמאות ה-71 של מדינת ישראל נכח נשיא פרגוואי לשעבר הוראסיו קארטס בקהל בטקס הדלקת המשואות וישב לצידו של ראש הממשלה נתניהו. ב-3 בספטמבר 2019, כשנה לאחר החזרת השגרירות מירושלים, פרגוואי הודיעה כי תפתח משרד סחר דיפלומטי בעיר. לאחרונה בביקור בנימין נתניהו בעצרת האום נפגש עם נשיא פרגוואי וביחד סיכמו יחדיו שיעברו את שתיי השגרירות שלהם לערי הבירה שלהם . בנובמבר 2005 ביקרה בישראל משלחת עסקית בראשותו של סגן נשיא פרגוואי, ונחתם הסכם בין מכוני היצוא של ישראל ופרגוואי, למטרה הדדית של קידום ופיתוח המסחר בין שתי המדינות. נכון לשנת 2005, פעלו 42 חברות ישראליות בפרגוואי, גידול של 50% ביחס לשנת 2003. בתשעת החודשים הראשונים של 2005, יצוא הסחורות מישראל לפרגוואי הסתכם ב-2.5 מיליון דולר, ואילו ייבוא הסחורות מפרגוואי הסתכם ב-12.2 מיליון דולר. בשנת 2010 היקף היצוא מישראל לפרגוואי היה כ-3.1 מיליון דולר, ואילו היקף היצוא מפרגוואי לישראל היה כ-56.8 מיליון דולר. בנובמבר 2013 ערך שר התעשייה והמסחר של פרגוואי ביקור בישראל. במהלך הביקור ניסה לעניין משקיעים ישראלים במדינתו, ואף צוּטט באומרו, כי על רקע ממדי העוני בארצו - נשיא פרגוואי עובד עם יועצים ישראליים, המסייעים לו להוציא אל הפועל תוכנית כלכלית רחבת היקף. כמו כן ציין את ישראל, כמדינה שהצליחה לפתח חקלאות מוצלחת בתנאים קשים. היצוא של ישראל לפרגוואי הסתכם ב-6.69 מיליון דולר ב-2014, תוך התמקדות במוצרי אלקטרוניקה ומינרלים, בעוד היצוא של פרגוואי לישראל הסתכם ב-145 מיליון דולר, שהורכב כמעט אך ורק מבשר קפוא ופולי סויה. ב-1977 נמסרו 6 מטוסי ערבה לפרגוואי מישראל במסגרת הסכם, אשר כלל גם הכשרה של צוות המטוס. בינואר 2015 הוצגו בפרגוואי כלי הנשק שנרכשו במסגרת תוכנית לחידוש הציוד של צבא המדינה, וביניהם גם מקלעים מסוג נגב מתוצרת תעשיות נשק לישראל (IWI). באסונסיון ישנו רחוב הקרוי בשם "ישראל", וזאת בסמוך לרחוב הקרוי בשם ריו דה ז'ניירו. בשנת 2013 נחנך בפרגוואי מוזיאון, המוקדש ליהדות ולשואה. משה יגר, ראשיתו של שירות החוץ 1948–1967, הוצאת כרמל, 2021, עמ' 135–147. מדיה וקבצים בנושא יחסי ישראל–פרגוואי בוויקישיתוף שגרירות ישראל בפרגוואי (בספרדית) מידע על שגרירות פרגוואי בישראל, באתר Embassypages.com (באנגלית) United Nations General Assembly Resolution 181, November 29, 1947, The Avalon Project, Yale Law School סגן נשיא פרגוואי בביקור רשמי בישראל, באתר www.news1.co.il Osmar Goez, Cartes no firma declaracion anti-Israel y genera tension, ABC Color, Edicion Impresa, 30.7.14 איתמר אייכנר, בזמן הירי: האו"ם אימץ את דו"ח צוק איתן, באתר ynet, 3 ביולי 2015 Humanitarian Assistance to Paraguay, Israel Ministry of Foreign Affairs, 20.8.2014 JTA, Israel aiding Paraguayans displaced by worst flooding in 50 years, www.timesofisrael.com (באנגלית אמריקאית) Abigail Klein Leichman, Israel sends aid to flood victims in Paraguay and Uruguay, Israel 21c, 17.1.2016 Israel Delivers Drip Irrigation Systems to Help Relieve Drought in Paraguay, The Tower, ‏29 ביוני 2016 (באנגלית) אורלי הררי, נשיא פרגאווי בביקור היסטורי בישראל, באתר ערוץ 7, 18 ביולי 2016 לפרגוואי וישראל קשרים עמוקים, באתר ערוץ 7, 18 ביולי 2016 PM: Israel doesn’t take Paraguay’s friendship for granted, The Jerusalem Post (באנגלית) יוסי מלמן, אביבה לורי, עזה: מבצע הפינוי הראשון, באתר הארץ, 16 באוגוסט 2005 אלוף בן‏, דווקא בפרגוואי הידידה – סוגרים את שגרירות ישראל, באתר וואלה, 29 בינואר 2002 שרלוט הליי, משפטנים: השגרירות בפרגוואי נסגרת בלחץ ש"ס, באתר הארץ, 21 במרץ 2002, עודכן: 22 במרץ 2002 אלי ברדנשטיין ואריאל כהנא, פרגוואי תפתח מחדש את השגרירות בת"א, באתר nrg,‏ 15 באוגוסט 2013 מערכת דה פוסט, 8 שנים לאחר שנסגרה: פרגוואי תפתח מחדש את השגרירות בישראל, באתר מעריב, 15 באוגוסט 2013 עקיבא אלדר, נמרוד גורן, מארב ירושלמי - המהלכים להעברת שגרירות ארצות הברית לבירה, פרק א': ציוני דרך בקביעת ירושלים כבירת ישראל והתגובות הבינלאומיות, מכון ירושלים לחקר ישראל, ירושלים, 2002, עמ' 11-18 צבי זינגר, ישראל תפתח שגרירות בפרגוואי ותרחיב הפעילות באמל"ט, באתר מגפון, 18 במאי 2014 Israeli Embassy in Asuncion Reopened, Israel Ministry of Foreign Affairs, 30.7.2015 נפתחה שגרירות פרגוואי בירושלים, באתר ישראל היום, 21 במאי 2018 Philip Andrew Churm, Paraguay moves embassy to Jerusalem, euronews, ‏21 במאי 2018 (באנגלית) Outcry from Israel after Paraguay moves its Jerusalem embassy back to Tel Aviv, the Guardian, ‏5 בספטמבר 2018 (באנגלית) Raphael Ahren, Paraguay reverses Jerusalem embassy move; fuming Israel shuts Asunción mission, timesofisrael.com (באנגלית) Arutz Sheva Staff, Israeli Economics Ministry punishes Paraguay over embassy move, Israel National News, ‏12 בספטמבר 2018 (באנגלית) איתמר אייכנר וסוכנויות הידיעות, פרגוואי הודיעה על החזרת השגרירות לת"א; נתניהו סוגר את השגרירות, באתר ynet, 5 בספטמבר 2018 טקס הדלקת המשואות בהר הרצל | התשע"ט - 2019, סרטון באתר יוטיוב איתמר אייכנר, אחרי שסגרה את השגרירות: פרגוואי תפתח משרד סחר דיפלומטי, באתר ynet, 3 בספטמבר 2019 הדר פרבר, סגן נשיא פרגוואי בביקור רשמי בישראל, News1, תאריך: 21.1.2005 הסכם שיתוף פעולה בין מכון היצוא של ישראל לבין מכון היצוא של פרגוואי, Port2Port, תאריך: 22.11.2005 פרגוואי - הסכמים ויחסי סחר, מכון היצוא רן אברמסון, "פרגוואי רוצה ללמוד מישראל איך לשפר את מצב החקלאים", באתר כלכליסט, 7 בנובמבר 2013 Bishara Bahbah, Israel and Latin America: The Military Connection, Table 8. Paraguay, page: 76, The MacMillan Press Ltd., England, 1986, ISBN 978-1-349-09195-9, E-book: ISBN 978-1-349-09193-5 עמי רוחקס דומבה, ‏צבא פרגוואי בחר במקלע "נגב" של חברת IWI הישראלית, באתר "IsraelDefense‏", 7 בינואר 2015 El Ejercito del Paraguay presenta sus nuevos vehiculos ametralladoras, Infodefens.com, 6.1.2015 מיקום רחוב ישראל באסונסיון, פרגוואי, Google Maps ראו:Paraguay Jews open new museum, Holocaust studies center, Jewish Telegraphic Agency (JTA), 22.11.2013; Erica Terry, Paraguay Opens First Holocaust Studies Center, Jspace News, 24.11.2013